cyanic-selkie/wikianc huggingface dataset:
Rafael Nadal
Počeci
Nadal se s 12 godina odlučio baviti tenisom, a ne nogometom. Toni mu je bio glavni trener, ali je tokom dva ljeta trenirao u teniskom kampu Nicka Bollettierija. U maju 2001. pobijedio je osvajača Grand Slam turnira Pata Casha u egzibicijskom meču na zemlji.
2002.
U aprilu 2002. Nadal je pobijedio u svom prvom meču na profesionalnom turniru. Pobijedivši Ramóna Delgada, postao je deveti igrač u historiji Open Ere koji je to uradio prije svog 16. rođendana.
2003.
Godine 2003. osvojio je dva čelendžera i završio godinu među 50 najboljih na ATP-listi. Na debitantskom nastupu na Wimbledonu Nadal je postao najmlađi igrač koji je stigao do trećeg kola turnira još od Borisa Beckera 1984.
2004.
Godine 2004. Nadal je odigrao prvi meč protiv prvoplasiranog na ATP-listi Rogera Federera na Miami Mastersu i pobijedio ga bez izgubljenog seta. Potom je propustio veći dio sezone koji se igrao na zemljanim terenima, uključujući Roland Garros, zbog napuknuća članka lijeve noge.
2005.
Novu sezonu Nadal je počeo porazima nakon velike borbe od Lleytona Hewitta na Australian Openu i od Federera u finalu Miami Mastersa. Mnogi teniski stručnjaci smatraju da ova dva turnira predstavljaju proboj Nadala na svjetsku tenisku scenu.
Nadal je dominirao proljetnim dijelom sezone, koji se igrao na zemljanoj podlozi. Pobijedio je u 24 uzastopna meča, srušivši rekord Andrea Agassija. Nadal je osvojio turnir u Barceloni i svoj prvi turnir iz ATP Masters serije u Monte Carlu. Zahvaljujući ovim pobjedama, Nadal je zauzeo peto mjesto na ATP-listi i postao jedan od favorita za osvajanje Roland Garrosa.
Na svoj 19. rođendan Nadal je pobijedio Rogera Federera u polufinalu Roland Garrosa, sprečavajući ga da osvoji jedini Grand Slam turnir koji dotad nije osvojio. Dva dana kasnije Nadal je porazio Mariana Puertu u finalu, postavši prvi muški teniser koji je osvojio Roland Garros na svom prvom nastupu na tom turniru još od Matsa Wilandera 1982 i prvi tinejdžer koji je osvojio Grand Slam turnir još od Petea Samprasa, koji je 1990. godine osvojio US Open sa 19 godina. Zahvaljujući osvajanju Roland Garrosa, Nadal je postao treći teniser svijeta.
Tri dana nakon osvajanja Roland Garrosa Nadalova serija od 24 pobjede prekinuta je porazom u 1. kolu na turniru u Halleu, koji se igra na travi. Također je poražen od Gillesa Müllera u 2. kolu Wimbledona 2005. Odmah nakon Wimbledona Nadal je pobijedio u 16 uzastopnih mečeva i osvojio 3 uzastopna turnira. Osvojivši turnire u Båstadu i Stuttgartu, Nadal je postao drugi teniser svijeta 25. jula 2005. Sa 19 godina, jednim mjesecom i 22 dana postao je treći tinejdžer koji je dosegao 2. mjesto na ATP-listi nakon Borisa Beckera (18 godina, 9 mjeseci, 17 dana) i Björna Borga (18 godina, 10 mjeseci i 2 dana).
Nadal je počeo sjevernoameričku turneju pobijedivši Agassija u finalu Mastersa u Montréalu, ali je na Cincinnati Mastersu izgubio već u prvom kolu. Postavljen je za drugog nosioca na US Openu, ali ga je 49. teniser svijeta, James Blake, porazio u 3. kolu u četiri seta. Nadal je nakon US Opena igrao samo tri turnira te godine.
U septembru je pobijedio Guillerma Coriu u finalu China Opena i pobijedio u oba svoja Davis Cup meča protiv Italije. U oktobru je osvojio svoju četvrtu titulu iz Masters serije, porazivši Ivana Ljubičića u finalu Madrid Mastersa. Nakon toga je povrijedio stopalo, zbog čega je bio primoran otkazati učešće na završnom ATP-turniru.
I Nadal i Federer osvojili su 11 titula i 4 titule iz Masters serije 2005. godine. Osam titula Nadal je osvojio na zemlji, a 3 na tvrdoj podlozi. Pobijedio je u 79 mečeva i po tome je bio na drugom mjestu iza Federera, koji je pobijedio u 81 meču. Osvojio je nagradu "Golden Bagel" jer je 11 puta dobio set rezultatom 6-0. Također je dostigao najvišu poziciju na ATP-listi u historiji španskog tenisa i osvojio ATP-ovu nagradu za tenisera koji je najviše napredovao.
2006.
Zbog povrede stopala, Nadal je propustio Australian Open te godine. U februaru je izgubio u polufinalu svog prvog turnira u sezoni, u Marseilleu. Dvije sedmice kasnije, nanio je Federeru prvi poraz u sezoni u finalu turnira u Dubaiju. Nadal je zatim izgubio u polufinalu Indian Wells Mastersa i 2. kolu Miami Mastersa.
Nadal je potom pobijedio u 24 meča na šljaci. Pobijedio je Federera u finalu Monte Carlo Mastersa, kao i Tommyja Robreda u finalu turnira u Barceloni. Nakon sedmicu dana pauze, Nadal je osvojio rimski Masters, pobijedivši u finalu Federera u 5 setova, izjednačivši Borgov rekord od 16 osvojenih titula u tinejdžerskim godinama. Pobijedivši u prvom kolu na Roland Garrosu, izjednačio je rekord Guillerma Vilasa, pobijedivši u 53 uzastopna meča na zemlji. Villas mu je predao trofej Roland Garrosa, ali je kasnije prokomentirao da je njegov rekord jači od Nadalovog jer je Nadal rekord izjednačavao 2 godine, a Villas je to postigao u jednoj godini. Nadal je pobijedio u finalu Roland Garrosa, postavši tako prvi teniser koji je pobijedio Federera u finalu jednog Grand Slama. Također je postao najmlađi šampion Roland Garrosa koji je osvojio dvije uzastopne titule (još od Borga 1974–1975).
Nadal je povrijedio rame u četvrtfinalnom meču turnira u Queen's Clubu, koji je igrao protiv Hewitta. Nije mogao završiti meč i time je prekinuo svoj niz od 26 uzastopnih dobijenih mečeva. Bio je imenovan za drugog nositelja na Wimbledonu 2006, ali je zamalo izgubio u meču drugog kola od Roberta Kendricka, koji je do učestvovanja došao kvalifikacijama. Kendrick je osvojio dva seta i bio na dva poena od pobjede, ali se Nadal vratio u meč i osvojio ga u pet setova. U trećem kolu, Nadal je pobijedio Agassija u njegovom posljednjem meču na Wimbledonu. Dostigavši finale, Nadal je postao prvi španski teniser od Manuela Santane 1966. godine koji je dostigao finale Wimbledona. Federer ga je porazio u finalu u četiri seta. Federer i Nadal jedini su teniseri u Open Eri koji su dostigli finale Wimbledona odmah nakon što su igrali jedan protiv drugoga u finalu Roland Garrosa.
Nadal je igrao na samo dva turnira prije US Opena. Izgubio je u 3. kolu Canada Mastersa i u četvrtfinalu Cincinnati Mastersa. Također je dostigao četvrtfinale na US Openu.
Nadal je igrao samo tri turnira do kraja godine. Tada 690. igrač svijeta, Joachim Johansson, pobijedio je Nadala u 2. kolu Stockholm open. Tomáš Berdych porazio ga je naredne sedmice u četvrtfinalu Madrid Mastersa, zadnjeg Masters turnira u sezoni. Na završnom ATP šampionatu, Tenis Masters kupu, izgubio je 1 i pobijedio u 2 meča u takmičenju po grupama. U prvom meču porazio ga je Blake, a zatim je pobijedio Robreda i Nikolaja Davidenka. Dostigao je polufinale, u kojem ga je porazio Federer. Ovo je bio Nadalov treći poraz u 9 mečeva protiv Federera.
Nadal je postao prvi teniser od Andrea Agassija (1994–1995) koji je drugu godinu u nizu završio na drugom mjestu ATP-liste.
2007.
Nadal je počeo godinu igrajući na 6 turnira na tvrdoj podlozi. Izgubio je u polufinalu na svom prvom turniru, u 1. kolu na drugom i u četvrtfinalu Australian Opena od kasnijeg finaliste Fernanda Gonzalesa. Nakon što je poražen u četvrtfinalu turnira u Dubaiju, osvojio je Indian Wells Masters. Na narednom turniru, Miami Masters, Novak Đoković porazio ga je u četvrtfinalu.
Imao je mnogo više uspjeha na turnirima na šljaci. Osvojio je Monte Carlo Masters, turnir u Barceloni i Rim Masters, a zatim ga je Federer porazio u finalu Hamburg Mastersa. Ovaj poraz prekinuo je niz od 81 Nadalove pobjede na zemlji. Nadal je treći put u svojoj karijeri osvojio Roland Garros, pobijedivši Federera u finalu. U međuvremenu, Nadal je pobijedio Federera na egzibicijskom turniru na Mallorci, na terenu čija je jedna polovina bila travnata, a druga zemljana.
Nadal je drugu godinu zaredom igrao na turniru u Queen's Clubu, na kojem je izgubio u četvrtfinalu. Drugu godinu zaredom, Federer ga je porazio u finalu Wimbledona, u 5 setova. Ovo je bilo prvo Federerovo finale na Wimbledonu koje je dobio u 5 setova još od 2001.
U julu, Nadal je osvojio turnir u Stuttgartu, što je bila i njegova posljednja titula te godine. Također je bio polufinalista Canada Mastersa, a izgubio je u 1. kolu Cincinnati Mastersa i u 4. kolu US Opena (od 15. tenisera svijeta Davida Ferrera). Nakon mjesec dana pauze, izgubio je od Davida Nalbandiana u četvrtfinalu Madrid Mastersa i u Pariz Mastersu. Nakon što je pobijedio u sva tri meča u natjecanju po grupama, Nadal je izgubio u polufinalu Tenis Masters kupa od Federera.
Tokom druge polovine godine Nadal je patio od pozvrede koljena, koju je zadobio u finalu Wimbledona. Postojale su glasine da je sve to posljedica još nezaliječene pozvrede stopala koju je zadobio krajem 2005. godine. Nadalov predstavnik za javnost negirao je ovo, a sam Nadal rekao je da je priča "totalna laž".
2008.
Nadal je godinu počeo u indijskom Chennaiju, gdje ga je Mihail Južni porazio u finalu. Nadal je dospio do polufinala Australian Opena prvi put u karijeri, ali ga je porazio Jo-Wilfried Tsonga. Također je stigao do finala Miami Mastersa, ali ga je pobijedio Davidenko.
Tokom proljetnog dijela sezone na šljaci, Nadal je osvojio četiri titule i pobijedio Federera u tri finala. Pobijedio ga je i u finalu Monte Carlo Mastersa treću godinu uzastopno, postavši rekorder po broju uzastopnih osvojenih titula na tom turniru. Pobijedio je u dva seta iako je Federer u jednom trenutku u drugom setu vodio 4-0. Zatim je osvojio četvrtu uzastopnu titulu na turniru u Barceloni. Nekoliko sedmica kasnije, Nadal je osvojio svoju prvu titulu na Hamburg Mastersu, pobijedivši Federera u finalnom meču u tri seta. Osvojio je i Roland Garros, postajući tek peti igrač u povijesti open-ere koji je osvojio Grand Slam turnir bez izgubljenog seta. U tom finalu Federer je uspio osvojiti samo četiri gema. To je bila Nadalova četvrta uzastopna titula na Roland Garrosu, čime je izjednačio rekord Björna Borga. Nadal je, također, postao četvrti teniser u open-eri koji je osvojio Grand Slam turnir četiri godine uzastopno (prije njega, to su učinili Borg, Sampras i Federer).
Nadal je zatim, treću godinu u nizu, igrao protiv Federera u finalu Wimbledona. Taj meč mnogi smatraju njihovim najboljim. Nadal je iza sebe imao seriju od 23 pobjede, uključujući i njegovu prvu titulu na travnatoj podlozi u Queen's Clubu. Federer je osvojio svoju petu uzastopnu titulu na turniru u Halleu, na kojem mu protivnik nijednom nije oduzeo servis. Također, Federer je došao do finala Wimbledona bez izgubljenog seta. Za razliku od njihovih prethodnih vimbldonskih finala, Federer nije bio favorit i mnogi analitičari smatrali su da Nadal ima više šansi osvojiti titulu. Igrali su najduže finale u historiji Wimbledona, a zbog periodične pojave kiše, Nadal je osvojio peti set sa 9-7 gotovo po mraku. Meč je nazvan najboljim i najvećim finalom Wimbledona ikada, a neki ga čak nazivaju najvećim mečem u historiji tenisa. Osvojivši Wimbledon, Nadal je postao treći teniser u historiji Open Ere koji je osvojio Roland Garros i Wimbledon u istoj godini (nakon Roda Lavera 1969. i Borga 1978. i 1980. godine), kao i drugi Španac koji je osvojio Wimbledon. Nadal je, također, prekinuo Federerov niz od pet uzastopnih wimbledonskih titula i 65 uzastopnih pobjeda na travnatoj podlozi. Također, postao je prvi teniser koji se zadržao na drugoj poziciji ATP-liste tri godine u nizu (od 25. juna 2005. do 24. jula 2008).
Nakon Wimbledona, Nadal je napravio niz od 32 uzastopne pobjede. Osvojio je Rogers Cup drugi put u karijeri i došao do polufinala Cincinati Mastersa. Kao rezultat svoje dobre igre i Federerovih poraza u ranim fazama turnira, Nadal je preuzeo prvo mjesto na ATP-listi 18. augusta 2008, smijenivši Federera na toj poziciji nakon četiri i po godine. Nadal je, također, peti ljevoruki teniser koji je stigao do prvog mjesta, prvi nakon Čileanca Marcela Ríosa 1998. Ostali ljevoruki teniseri koji su zauzimali prvo mjesto bili su Austrijanac Thomas Muster (1996) i Amerikanci John McEnroe (1980) i Jimmy Connors (1974).
Na Olimpijskim igrama 2008. u Pekingu Nadal je pobijedio Novaka Đokovića u polufinalu 6-4, 1-6, 6-4 i Fernanda Gonzalesa u finalu, osvojivši zlatnu olimpijsku medalju. Nadal je tako postao prvi teniser koji je osvojio olimpijsko zlato, a bio je među pet najboljih tenisera na ATP-listi. Na US Openu Nadal je prvi put bio prvi nosilac na jednom Grand Slam turniru. Izgubio je u polufinalu od Andyja Murrayja (6-2, 7-6 /5/, 4-6, 6-4). Zatim je igrao polufinale Davis Cupa protiv SAD-a i sa španskim timom plasirao se u finale.
Na Madrid Mastersu Nadala je u polufinalu porazio Gilles Simon. Uprkos tom porazu, zahvaljujući dobrim rezultatima tokom godine, postao je prvi Španac koji će godinu završiti na broju 1. Na Pariz Mastersu Nadal je došao do četvrtfinala, ali je predao meč Davidenku zbog povrede koljena. Zbog te povrede Nadal je bio primoran otkazati učešće na završnom Masters turniru u Šangaju i u finalu Davis Cupa protiv Argentine.
2009.
Nakon što je izgubio od Murraya u finalu egzibicijskog turnira u Abu Dhabiju, Nadal je počeo igrati na zvaničnim ATP-turnirima. Na prvom turniru na kojem je igrao, Qatar Openu u Dohi, izgubio je od Gaela Monfilsa u četvrtfinalu. U meču 1. kola Nadal je porazio Fabricea Santoroa 6-0, 6-1 za samo 46 minuta, a zatim je dobio ATP-ovu nagradu za svjetskog teniskog šampiona. Nadal je, ipak, osvojio titulu na Qatar Openu u konkurenciji muških parova. S Marcom Lopezom porazio je prvi par svijeta, Daniela Nestora i Nenada Zimonjića.
Na Australian Openu 2009. godine, Nadal je dobio prvih pet mečeva bez izgubljenog seta prije pobjede nad sunarodnjakom Fernando Verdascom u polufinalu, 6-7 (4), 6-4, 7-6 (2), 6-7 (1), 6-4. To je bio najduži meč u historiji Australian Opena i trajao je 5 sati i 14 minuta. Pobjeda u polufinalu dovela ga je do finala s Federerom i njihovog prvog susreta ikad na tvrdoj podlozi Grand Slam turnira, kao i njihovog 19. susreta ukupno. Nadal je porazio Federera 7-5, 3-6, 7-6 (3), 3-6, 6-2 i time osvojio prvi Grand Slam naslov na tvrdoj podlozi, čineći ga prvi Špancem u historiji koji je osvojio Australian Open, četvrtim muškim teniserom poslije Connorsa, Wilandera i Agassija koji je osvojio Grand Slam naslove na tri različite podloge.
U prvom kolu turnira u Rotterdamu, Nadal i njegov partner Ignacio Coll-Riudavets izgubili su od Arnauda Clementa i Michaela Llodre, 4-6, 4-6 u kategoriji parova. U pojedinačnoj kategoriji dostigao je finale u kojem je izgubio od Murraya rezultatom 3-6 6-4 0-6. Tokom finala imao je problem s tetivom desnog koljena, što je i utjecalo na njegovu igru.
Problem je bio dovoljno ozbiljan da se morao povući s turnira u Dubaiu koji je održan kroz sedam dana.
U martu, Nadal je pomogao Španiji da pobijedi Srbiju u 1. kolu Davis Cupa u Benidormu (Španija). Nadal je porazio Janka Tipsarevića 6–1, 6–0, 6–2 i Đokovića 6–4, 6–4, 6–1.
Na Indian Wellsu, Kalifornija, Nadal je osvojio svoj 13. turnir iz Masters serije 1000. U 4. kolu pobijedio je Davida Nalbandiana. Zatim je porazio Juana Martína del Potra u četvrfinalu i Andyja Roddicka u polufinalu prije pobjede nad Murrayem u finalu.
Na Miami Mastersu poražen je u četvrtfinalu od Del Potra sa 6–4, 3–6, 7–6(3).
U aprilu, na 2009 Monte Carlo Mastersu, pobijedio je Đokovića 6-3, 2-6, 6-1 i postao prvi teniser koji je osvojio taj turnir pet puta. Izjednačio se s Federerom po broju osvojenih titula na turnirima ATP Masters 1000 sa 14 titula.
Rivalstvo s Federerom
Roger Federer i Rafael Nadal profesionalni su teniseri i rivali koji su se držali na prve dvije pozicije ATP-liste od jula 2005. Mnogi ljudi smatraju da je njihovo rivalstvo najveće u historiji tenisa. Federer je bio 1. na svijetu s rekordnih 237 uzastopnih sedmica od februara 2004, a Nadal, koji je pet godina mlađi, drugi svjetski teniser od jula 2005, ostavši tu rekordnih 160 uzastopnih sedmica prije nego što je prestigao Federera u augustu 2008.
Igrali su jedan protiv drugog 40 puta, a Nadal je dobio 24 meča. Devet puta igrali su jedan protiv drugog u finalima Grand Slam turnira, što je bio rekord do Roland Garrosa 2020, kada se i sa Đokovićem sastao deveti put u Grand Slam finalu.
Stil igre
Ima karakterističan forhend top-spin, a poznat je po tome što je uporan u namjeri da vrati svaku loptu, ali i po izvrsnoj fizičkoj kondiciji, zahvaljujući kojoj drži kvalitet igre i nakon nekoliko sati. Vrlo je dobar i u protivnapadima.
Iako je prirodno dešnjak, Nadal igra lijevom rukom (zbog čega i ima karakterističan top-spin prilikom forhenda). U njegovim ranim godinama njegov stric i trener Toni Nadal zaključio je da bi njegov bekhend mogao biti još bolji sa snažnom desnom rukom, pa je Rafaela naučio koristiti se lijevom rukom.
Oprema
Nosi opremu firme Nike, a upotrebljava rekete Babolat. Također reklamira marku automobila Kia Motors.
Uspjeh po sezonama
Informacije u ovim tabelama ažuriraju se nakon ''što je igračevo učešće na turniru završeno. Ovo je tabela nakon US Opena 2019.''
+ Nadal se povukao prije trećeg kola Roland Garrosa 2016. zbog povrede zapešća. * U drugom kolu US Opena 2019. Nadalu je bez borbe predao Thanasi Kokkinakis.
Zaglavica (Drvar)
Geografija
Mjesto se nalazi sjeverno od puta Drvar - Martin Brod. Zajedno sa Gruborskim Naslonom, koji je zapadno, Zaglavica je bila dio Bastasa. Smještena je na tavanastoj zaravni koja je padina Osječenice.
Vrtoče (Drvar)
Geografija
U neposrednoj blizini općinskog centra Drvar, duž toka rijeke Unac, smješteno je mjesto Vrtoče. Ima sve karakteristike župnog naselja. Dijeli se na dva dijela, Gornje i Donje Vrtoče, a svaki dio na više manjih zaselaka.
Historija
Područje nastanjeno je od davnina što se vidi po nekoliko Gradina. Dvije najstarije nalaze se na desnoj obali Unca i datiraju iz vremana kada je Unačka župa bila nastanjena ilirskim plemenom Sardeati.
U vrijeme kada su i ovi krajevi bili u sastavu rimske države, centar župe se pomakao u Vrtoče, u najpitomiji dio doline, na sredokraći između Drvara i Bastasa. Tu se na Gradini Morača i danas dobro naziru temelji neke rimske građevine monumentalnog profila, sudeći po brojnim dobro klesanim kvaderima. Još jedno rimsko naselje se razvilo na lijevoj obali Unca (kraj kuća Rađena i Puhača) otprilike 700 metara uzvodno od monumentalnog rimskog objekta na Gradini Morača. Prostiralo se u ravnici na površini od nekoliko hektara. Tu su otkopani kasno-antički grobovi sa presvođenim grobnicama, ulomci rimske keramike, opeka i crijep, pa kamen iz temelja. Odavde potječe i ulomak are s posvetom. Na jednom od blokova bila je uklesana figura Merkura, visoka 35 cm („stoji, štap u ruci, vrlo gracioznog izgleda"), koji još i danas, oštećen od groma, stoji na istom mjestu (1972. g.).
Oko trista metara zapadnije od monumentalne građevine na Gradini Morača, na kosi zvanoj Runikova ili Boderoška gradina, ističu se svojora visinom i kompaktnošću dva paralelna zemljana nasipa sa tragovima temelja zidanih u kamenu (debljine 60 cm), što ukazuje na objekat refugijalnog karaktera iz kasne antike. Na ruševine ovog objekta nasjela je manja crkva s okruglom apsidom i ulazom na zapadaoj strani, sva u ruševinama. Uz nju je nekropola po kojoj je zaključeno da crkva pripada srednjem vijeku.
Afroamerikanci
Afroamerikanci ili Afrički Amerikanci (izvorno Afro-Americans ili African Americans) ime je kojim se danas u Sjedinjenim Američkim Državama službeno i etnički označavaju Amerikanci afričkog porijekla, odnosno potomci crnih robova dovedenih u Sjevernu Ameriku između 17. i 19. stoljeća.
Izraz, koji je prvi koristio crni nacionalistički vođa Malcolm X, nastoji zamijeniti izraz "crnci", koji se u dijelu tadašnje crnačke zajednice smatrao jednako uvredljivim kao "negro" i "obojeni". Izraz je, umjesto po rasi, američke crnce trebao identificirati prema regiji odakle potječu njihovi preci i tako ih u izjednačiti s etničkim grupama unutar američke nacije kao što su Italoamerikanci ili Portorikanci.
Izraz "Afroamerikanci" 1990-ih, u doba "političke korektnosti", odomaćio se u američkoj javnosti i ušao u službenu upotrebu. No, istovremeno je izazivao dosta kontroverze s obzirom na to da njegova upotreba može izazvati niz nesporazuma i nedoumica.
Tako se izraz koristi isključivo za osobe crne boje kože, te se ne primjenjuje na Amerikance bijele kože koji su ili emigrirali iz Afrike ili im odatle potječu preci (Berberi, Afrikaneri).
Istovremeno se taj izraz koristi za svaku osobu crne boje kože koja živi na teritoriji SAD-a, bez obzira na to pripada li ona nekoj specifičnoj etničkoj grupi kao što su Jamajčani ili Haićani.
Dalje, izraz "Afroamerikanci" ponekad se koristi i za cjelokupno crno stanovništvo oba američka kontinenta.
Izraz "Afroamerikanac" posredstvom holivudskih filmova i drugih proizvoda američke popularne kulture proširio se na ostatak svijeta, gdje je postao sinonim izrazu "crnac", te se ponekad koristi i za osobe koje nemaju nikakve direktne veze s Afrikom ili Amerikom.
Mrtvo hladno (Alen Islamović i Srčani udar)
Mrtvo hladno je multimedijski album (CD/DVD) prvenac kanadske rock grupe Srčani udar koji sadrži 11 pjesama, 2 video spota i dokumentarni film od 30 minuta o snimanju albuma i intervjue s bendom i producentima. Album predstavlja kombinaciju balkanskog melosa '80 - '90-tih, s dozom modernog američkog rocka.
Šehsuvar-paša
Šehsuvar-paša bio je drugi po redu beglerbeg Bosanskog pašaluka. Neki historičari tvrde da je između Gazi Ferhad-paše Sokolovića i Šehsuvar-paše namjesnikovao Kara Ali-paša Kalauz, i to 1584. godine, mada se pouzdano zna da je Gazi Ferhad-paša neprekidno bio namjesnik Bosne od 1580. do 1588. godine. Za Kara Ali-pašu se međutim zna da je umro 1586. godine, tako da tvrdnja da je bio namjesnik poslije Gazi Ferhad-paše otpada. Prema Kneževiću Šehsuvar-paša je imenovan namjesnikom Bosne 1588. godine, ali iste godine je opozvan sa te dužnosti. Za njegova vremena nije bilo nikakvih važnijih događaja.
GRAS Sarajevo
JKP GRAS Sarajevo (Javno komunalno preduzeće – Gradski saobraćaj Sarajevo) jest komunalno prometno preduzeće sa sjedištem u Sarajevu. Javni promet se obavlja u vidu tramvajskog, autobuskog, trolejbuskog i minibuskog saobraćaja u gradu Sarajevo i svom predgrađu. Osim toga, GRAS obavlja i kosi lift-saobraćaj na Ciglanama. Do 1992. godine GRAS je obavljao i javni promet na području sadašnjeg Istočnog Sarajeva, koji je tada prekinut i nakon kraja rata u BiH nije nastavljen. Osim obavljanja javnog prometa, GRAS pruža i usluge tehničkog pregleda, te ima sopstvenu turističku agenciju i auto školu.
11. novembar
11. novembar / studeni (11. 11) jest 315. dan godine po gregorijanskom kalendaru (316. u prestupnoj godini). Do kraja godine ima još 50 dana.
GRAS Sarajevo
Vrijeme Austro-Ugarske
Dolaskom austrougarske na vlast u Bosni i Hercegovini, počelo se ubrzano investirati u infrastrukturu Bosne i Hercegovine i u javni prevoz glavnog grada Bosne i Hercegovine.
28. augusta 1884. godine počela je izgradnja takozvanog "konjskog tramvaja", čime je Sarajevo postalo prvi grad u srednjoj Evropi sa tramvajskim saobraćajem, dok je jedan od prvih te vrste uopće. Austrougarske vlasti su se, pored drugih gradova u austrougarskoj koji su daleko veći (Beč, Prag, Budimpešta ili Zagreb), za Sarajevo, jer su htjeli vidjeti koji uticaj tramvajski saobraćaj ima na stanovništvo, ali i sam grad. 1885. godine je osnovan organizovan javni prevoz u Sarajevu, čime je bio stvoren i zadnji uslov za pokretanje tramvaja u saobraćaj, što je se desilo iste godine. Prvi kočijaš bio je Johan Hanke, a širina kolosijeka bila je 760 mm. mini|Sarajevski tramvaj tokom vremena austrougarske Deset godina kasnije, 1895. godine u saobraćaj je pušten i električni tramvaj, koji je do tada bio već pušten u promet u nekoliko drugih evropskih gradova, pa su ga austrougarske vlasti uveli i u Sarajevo. Za taj potez gradsko zastupništvo u Sarajevu naredilo je izgradnju električne centrale (mala termoelektrana) u ulici Hiseta, koja je trebala da strujom napaja uličnu rasvjetu i tramvaj. Prvog maja 1895. godine pušten je u saobraćaj prvi električni tramvaj od željezničke stanice (prekoputa današnjeg Hotela Bristol) do Latinske ćuprije. mini|222x222piksel|Tiket mjesečne karte GRAS-a iz 1990. godine
Vrijeme SFRJ
Za vrijeme Socijalističke federativne republike Jugoslavije (SFRJ), GRAS je počeo djelovati kao preduzeće, te su uvedene razne novine u javnom prevozu glavnog grada tadašnje Socijalističke Republike Bosne i Hercegovine.
1948. godine je na području Sarajeva uveden autobuski saobraćaj. Pet godina kasnije, izvršeno je spajanje preduzeća "Autoprevoz" i "električni tramvaj" u gradskom saobraćaju "GSP".
Zbog sve većeg opterećenja tramvaja nastala je ideja o takozvanim "zglobovnim tramvajem", tramvajima sopstvene konstrukcije i izrade u vlastitoj remizi. Od dva rashodovana "solo" tramvaja, koji su prije toga imala udes, izrađen je prvi zglobovni tramvaj 1963. godine, koji je svečano pušten u saobraćaj na Dan Republike 1964. godine.
Krajem 1950-ih i 1960-ih godina GSP je svoju djelatnost proširuju na još tri područja, kada je 1958. i 1959. godine GSP-u pripojena trebevićka i jahorinska žičara, te je 1968. godine formirana "GSP Expres" taxi služba i GSP-ova sopstvena turistička zajednica 1969. godine.
Uoči početka zimske olimpijade 1984. godine uveden je novi vid gradskog saobraćaja: Trolejbus. Do početka rata u Bosni i Hercegovini bilo je sedam trolejbuskih linija sa 65-70 trolejbusa, zavisno od zone.
1990. godine, sa radom je počeo kosi lift na Ciglanama.
Osim uvođenja raznih novih vidova saobraćaja, poboljšana je i saobraćajna infrastruktura javnog prevoza u Sarajevu. 1960. godine puštena je u rad pruga širokog kolosijeka Ilidža-Sarajevo, te je uveden PCC tramvaj (Vašingtonac) u saobraćaj. Tri godine kasnije, 1963. godine je izgrađena okretnica u Nedžarićima. Osim toga, te godine je su u probni rad pušteni dva ČKD tramvaja, te je u tramvaje ugrađena UKT Radio veza. 11 godina kasnije, 1974. godina je uveden i novi sistem naplate, samouplata. Tri godine kasnije, 1977. godine je ponovo uveden novi sistem naplate, poluautomatski sistem naplate.
IC 1568
IC 1568 (također poznat kao MCG 1-2-52 i PGC 2404) je spiralna galaksija koja je udaljena oko 551 miliona sg od Zemlje i nalazi se u sazviježđu Ribe. Najveći prečnik je 0,80 (128 hiljada sg) a najmanji 0,8 uglovnih minuta (128 hiljada sg). Prvo otkriće je napravio Stephane Javelle 24. novembra 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
GRAS Sarajevo
Vrijeme rata u Bosni i Hercegovini
Tramvajski saobraćaj je se odvijao normalno sve do 14. aprila 1992. godine, kada je sa položaja Vojske Republike Srpske počelo granatiranje objekta i vozila GRAS-a. Nekoliko dana kasnije, drugog maja 1992. godine, tramvajski saobraćaj je ugašen. Nakon više od 600 dana, 14. marta 1993. godine je ponovo uspostavljen tramvajski saobraćaj, a 27. novembra 1994. godine je ponovo počeo sa radom ključni objekat za upravljanje saobraćajem - Dispečerski centar na Čengić Vili. mini|GRAS-ovo sjedište u Sarajevu Autobuski saobraćaj je se kroz sve vrijeme rata odvijao i se kroz to vrijeme sve više prilagođavao tim uslovima. Tako je prvih majskih dana 1992. godine vozio samo jedan autobus, dok je se 7. maja sa još 6 autobusa odvijala ponovo linija Alipašino Polje - Katedrala. Kroz vrijeme rata u Bosni i Hercegovini broj linija i autobusa u funkciji je postajao sve veći, te je 1994. godine bilo u funkciji osam linija sa deset autobusa, a odmah nakon kraja opsade Sarajeva je se broj linija popeo na 32 sa 63 autobusima. Tokom rata u Bosni i Hercegovini je se međutim, pored povećanja linija, i šteta postala sve veća: Uništen je veliki broj autobusa, pogođeni su objekti i hale autobusa, ali i štete na garažama autobusa, magazinima rezervnih dijelova, te je potpuno uništena GRAS-ova pumpa za gorivo.
Trolejbusi su također kroz ratna razaranja nad GRAS-om pretrpjeli ogromnu štetu. Već u martu 1992. godine GRAS-ovi trolejbusi su izvučeni na barikade, te je trolejbuski saobraćaj 6. aprila potpuno obustavljen. Tri godine kasnije, maja 1995. godine je jedna modificirana avio bomba pogodila najvredniji dio depoa - održavanje trolejbusa. Uništene su sve radionice za regeneraciju i novu izradu dijelova sa svom opremom i dijelovima, koji su u te radionice bili sklonjeni. Šteta na vozilima je procjenjena na devet miliona, a na opremi milion maraka. Za 110 rođendan GRAS-a je 27. novembra 1995. godine je izvršena probna vožnja na relaciji Otoka - Mojmilo.
Nakon kraja rata u Bosni i Hercegovini
Nakon kraja rata u Bosni i Hercegovini 1995. godine u GRAS-u je počela poslijeratna obnova, kojoj su doprinijele i donacije raznih zemalja. Prva te vrste je bila 1998. godine, kada je Vlada Japana GRAS-u donirala 50 autobusa, 15 minibusa, 10 zglobnih autobusa i pet minibusa namijenjeni za prevoz invalida, te opremu, alat i rezervne dijelove u vrijednost od 12,5 miliona dolara. mini|Tramvaj (SATRA III) na liniji 3 U novembru 2015. godine počela je eksperimentalna elektronska naplata u autobusima na relaciji Dobrinja - Vijećnica, dok je se planira od 2017. godine redovni elektronski sistem naplate.
Tramvaji
mini|GRAS-ov MAN SL 172 HO na Trgu Austrije
Trolejbusi
Mreža trolejbuskog prometa sastoji se od 30 stanica sa ukupno šest linija, koji radnim danima i subotama saobraćaju u 15-minutnom taktu od 6:00 do 22:40 sati, a nedeljama u 25-minutnom taktu od 6:40 do 22:30 sati. Prije rata su trolejbuske linije i  bile također u funkciji, međutim su one tokom rata potpuno uništene i danas van funkcije. mini|Autobus (Tip MAN Lion's Classic) na liniji 31e
Autobusi
GRAS ima svoju flotu autobusa različitih vrsta. Osim GRAS-a, autobuski javni prevoz obavlja i Centrotrans na GRAS-ovoj autobuskoj mreži. Mreža autobuskog prometa sastoji se od ukupno 42 stalnih linija, od kojih su 31 gradski, dok su ostale linije prigradske i međuentitetske linije, dok su dvije linije sezonske vrste.
Kosi lift
GRAS vrši i prevoz kosi liftom, koji se nalazi u sarajevskom naselju Ciglane. Izgradnja tog kosi lifta počela je 1987. godine, a 1990. je svečano pušten u promet.
Žičara
GRAS je do početka ratnih sukoba u Bosni i Hercegovine 1992. godine vršio i prevoz žičarom, koja je međutim tokom rata potpuno uništena. Sarajevska žičara je historijski dio Sarajeva povezivala sa turističkom zonom na Trebeviću. Trebevićka žičara je sa radom počela 3. maja 1958. godine sa ukupnom dužinom linije od 2064,25 metara. mini|Zgrada polazne stanice sarajevske žičare. Dana 6. aprila 2018. je ponovno aktivirana obnovljena sarajevska žičara, koja je sada pod upravom javnog preduzeća Sarajevo d.o.o. mini|258x258piksel|GRAS-ov [[kosi lift na Ciglanama]]
Finansije
GRAS se osim prodaje karata i ostalih vidova prihoda finansira i iz subvencija od strane Kantona Sarajevo, koje se konstantno povećavaju. Tako je npr. 2000. godine Kanton Sarajevo subvencionirao GRAS sa 8,239 miliona KM, dok je taj iznos 2010. godine bio 12,068 miliona KM. 1999. godina je do sada bila jedina godina u kojoj je GRAS imao jedan pozitivan poslovni rezultat sa dobiti u iznosu od 217.537 hiljada KM.
Slovenski tolar
Slovenski tolar (SIT) je bila valuta koja se koristila u Republici Sloveniji od 1991.do 2007. godine. Njegova oznaka po standardu ISO 4217 je SIT. Uveden je po isteku Brijunske deklaracije, 8. oktobra 1991. Jedan tolar se sastojao od 100 stotina.
Novčani bonovi
Novac koji je uveden 1991 nazvan je tolar, sa oznakom ISO 4217 SLT. To zapravo bili bonovi slovenskog ministarstva financija i na njima osim vrijednosti i natpisa Republika Slovenija nije bilo naziva novca. Svi bonovi su imali isti izgled, ali su bili štampani u raznim bojama. Razlog štampanja je potreba za vlastitom valutom i monetarnim otcjepljenjem od SFRJ nakon proglašavanja nezavisnosti 1991. godine i zamjenom jugoslavenskog dinara.
Tolari
Tek 1992. godine izlaze novčanice koje izdaje Narodna banka Slovenije i to u apoenima od 10, 50, 100, 200, 500, 1.000, 5.000 i 10.000 tolara, te novčićima od 10, 20 i 50 stotina, 1, 2, 5, 10, 20 i 50 tolara. Osim redovnih izdanja poznata su i prigodna izdanja novčića, kao i izdanja u srebru koja imaju veću numizmatičku vrijednost.
Zamjena za euro
Od 1. januara 2007. slovenski tolar je zamijenjen eurom po kursu :
1 € = 239,640 SIT odnosno 100 SIT = 0,41729 EUR
Slovenci
Slovenci su indoevropski južnoslavenski narod koji danas većinom živi u Sloveniji (oko 2 miliona), te u Tržaškoj, Goriškoj i Videmskoj pokrajini, u sjeverozapadnoj Italiji (oko 100.000), u južnoj Austriji (oko 50.000), Hrvatskoj (25.000) i Mađarskoj (oko 6000).
Slovenci spadaju u grupu potomaka Južnih Slavena i njihov maternji jezik je slovenski (slovenščina).
Historija
Pod pritiskom Avara preci Slovenaca doselili su se do kraja 6. vijeka iz pradomovine iza Karpata na područje gornjeg Podravlja i Posavlja, Posočju te u Donjoj Panoniji do Balatona. Oformirala se kneževina Karantanija i u 8. vijeku borila protiv Avara i Franaka, ali je ipak pala pod franačku vlast.
U početku su ih zvali Sclavi, Sclavini ili Winidi u njemačkom govornom području. Velik dio historije Slovenci su proveli pod vladavinom Habsburške monarhije, odnosno Austro-Ugarske. U 19. i 20. vijeku slovenski narod definitivno se oformirao, ali je jedan velik dio germaniziran na području Koruške i Štajerske. 1918. Slovenija se pridužila Jugoslaviji, a 1991. prvi je put stekla nezavisnost.
NGC 6178
NGC 6178 (također poznat kao ESO 276-SC6) je otvoreno zvjezdano jato i nalazi se u sazviježđu Škorpion. Prvo otkriće je napravio John Frederick William Herschel 27. jula 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Malostonski zaliv
mini|Uzgoj školjki u Stonu Malostonski zaliv je dio Jadranskog mora između kopna i poluostrva Pelješca. Dvije trećine zaliva se nalazi u hrvatskim, a jedna trećina u bosanskohercegovačkim teritorijalnim vodama. Dio zaliva koji se nalazi u Bosni i Hercegovini je dio u blizini Neuma, a ujedno čini i jedinu obalu Bosne i Hercegovine. Pomorska granica između njih je, prema zajedničkim standardima za teritorijalne vode, jednako udaljena linija između poluostrva Pelješca u Hrvatskoj na jugozapadu i poluostrva Klek u Bosni i Hercegovini na sjeveroistoku. Zaliv je dug 21 km i maksimalne širine 2,2 km. Dubina je između 7 i 28 m.
Klima ovog područja obilježena je blagom zimom i suvim ljetom. Količina padavina u najsušnijem mesecu manja je od 40 mm. Ukupna godišnja količina padavina je 1316 mm. Najučestaliji vjetar je iz pravca sjevera, sjeveroistoka i sjeverozapada.
Zbog svojih čistih voda, Malostonski zaliv je 1983. god. proglašen rezervatom prirode, ukupne površine 4821 ha. Za potrebe efikasnog upravljanja i održavanja, rezervat je veći od čiste vodene površine i dužina iznosi 28 km, a širina djelimično i 6,1 km. Zaštićenim područjem upravlja Javna ustanova za upravljanje zaštićenim dijelovima prirode Dubrovačko-neretvanske županije.
Zbog povoljnih hidrografskih prilika u zalivu se od antičkih vremena uzgajaju školjke, pa je Malostonski zaliv najznačajnije mesto za uzgoj školjki u Hrvatskoj. Ovdje nikada nema valova, a zbog blizine ušća Neretve, i brojnih izvora rijeka ponornica, voda je manje slana. Sve je to razlog zašto se u ovom zalivevu uzgajaju najkvalitetnije školjke u Hrvatskoj poput kamenica i dagnji.
Tragovi uzgoja ostriga (kamenica) u Malostonskom zalivu postoje još iz doba antike i vlasti Rimljana ovim prostorom. Prvi pisani dokumenti o izlovu školjaka potiču iz 16., a o uzgoju iz 17. vijeka, iz vremena Dubrovačke republike.
Ljudi su rano prepoznali njihovu prehrambenu vrijednost i kakvoću, pa se može reći da je kamenica kao kultura veoma stara. Uzgajanje kamenice je moguće samo na određenim prostorima zbog njezinih „istančanih“ zahtjeva u pogledu uslovaa u okolišu i njezine velike osjetljivosti. Unatoč tome, kamenica se s različitim uspjehom uzgaja na relativno velikom prostoru u različitim krajevima svijeta, na različite načine, pod raznoraznim uvjetima i s različitim uspjehom.
Tijelo kamenice je smješteno unutar dviju nesimetričnih ljuštura, lijeva udubljena ljuštura služi za prihvatanje za podlogu, desna je ravna, a spaja ih jaki mišić. Kamenica spada u dvospolne životinje, tj. nosi i jaja i sjeme.
Alpsko skijanje na Zimskim olimpijskim igrama 2014 – superkombinacija (muškarci)
Takmičenje u alpskom skijanju na ZOI 2014. u Sočiju u disciplini kombinacija u muškoj konkurenciji održano je u zimovalištu Rosa Hutor blizu Krasne Poljane u Krasnodarskom kraju 14. februara 2014. Spust je vožen u 11:00, a slalom u 15:00 po lokalnom vremenu. Dužina staze za spust iznosila je 3.219 metara dok je visinska razlika između starta i cilja bila 977 metara. Slalom se vozio na stazi dugoj 1.160 m, sa visinskom razlikom od 200m, a trka je vožena sa 62 kapije. U trci su učestvovala 50 skijaša iz 35 zemalja.
843.
Godina 843. (DCCCXLIII) bila je redovna godina koja počinje u ponedjeljak u julijanskom kalendaru. Oznaka 843. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Sekula Dugandžić
Sekula Dugandžić bio je bosanskohercegovački slikar i uz Ismeta Ajanovića najbitniji predstavnik naivnog slikarstva u Bosni i Hercegovini.
Biografija
Sekula Dugandžić se rodio 6. 1. 1935. u Lepenici, zaseoku Azapovići, općina Kiseljak, tada Kraljevina Jugoslavija, danas Bosna i Hercegovina. Prvu samostanlnu izložbu imao je u Kiseljaku 1967. godine povodom 29. novembra. Tada se na izložbi pojavio Arfan Hozić, skulptor i profesor na Akademiji likovnih umjetnosti u Sarajevu, koji će ga kasnije upoznati sa Franjom Likarom. Poznanstvo sa ovom dvojicom sarajevskih umjetnika odredit će Sekulu Dugandžića kao umjetnika.
Najviša umjetnička dostignuća dostigao je u ratnom ciklusu i erotskom ciklusu, o čemu je Ilhan Dervović snimio dva kratka dokumentarna filma, "Sekula od Istine" i "Sekula od Zemlje". O slikarstvu Sekule Dugandžića, pisali su brojni autori, između ostalih likovni kritičar Vojo Vujanović i drugi.
Izlagao je na samostalnim i kolektivnim izložbama u Bosni i Hercegovini, brojnim galerijama širom Evrope i u Sjedinjenim Američkim Državama.
Sekula Dugandžić je umro 29. 3. 2021. godine u Lepenici.
Nasljedna spazamska paraliza
Spazamska cerebralna paraliza je najčešći oblik cerebralnih paraliza, grupe trajnih problema s kretanjem koji se ne pogoršavaju tokom vremena. Inhibicijska dejstva GABA doprinose efikasnosti baklofena kao sredstva protiv zgrčenosti.
Sekula Dugandžić
Izložbe
Samostalne izložbe
Nasljedna spazamska paraliza
Uzrok
Spazam se uglavnom javlja kod poremećaja centralnog nervnog sistema (CNS) koji utiču na gornji motorni neuron u obliku lezije, kao što je spazamska diplegija ili sindrom gornjeg motornog neurona, a može biti prisutan i kod različitih tipova multiple skleroze, gdje se javlja kao simptom progresivno pogoršavajućih napada na mijelinsku ovojnicu i stoga nije povezan s tipovima zgrčnosti prisutne kod neuromuskularnih cerebralnih paraliza ukorijenjenih spazamskih poremećaja.
Sekula Dugandžić
Izložbe
Kolektivne izložbe
Vanjski linkovi
https://www.youtube.com/watch?v=vBRBCY6pL7I Sekula od Istine, dokumentarni film
Nasljedna spazamska paraliza
Uzrok
Smatra se da je uzrok ove bolesti kada se javlja neravnoteža u ekscitatornom i inhibitornom ulazu u α motorne neurone uzrokovana oštećenjem kičmene moždine i/ili centralnog nervnog sistema. Oštećenje uzrokuje promjenu ravnotežnog signala između nervnog sistema i mišića, što dovodi do povećane ekscitabilnosti u mišićima. Ovo je uobičajeno kod ljudi koji imaju cerebralnu paralizu, ozljede mozga ili kičmene moždine, ali se može dogoditi bilo kome, npr. moždani udar.
Sekula Dugandžić
Vanjski linkovi
https://www.youtube.com/watch?v=80nsE3gzFYU Sekula od Zemlje, dokumentarni film
Nasljedna spazamska paraliza
Uzrok
Jedan faktor za koji se smatra da je povezan sa spazmima je refleks istezanja. Ovaj refleks je važan u koordinaciji normalnih pokreta u kojima se mišići skupljaju i opuštaju i u sprečavanju da se mišić previše istegne. Iako su krajnji rezultat problemi s mišićima, zgrčenost je zapravo uzrokovana ozljedom dijela centralnog nervnog sistema (mozak ili kičmena moždina) koji kontroliše voljne pokrete. Oštećenje uzrokuje promjenu ravnoteže signala između nervnog sistema i mišića. Ova neravnoteža dovodi do povećane aktivnosti (ekscitabilnosti) u mišićima. Receptori u mišićima primaju poruke od nervnog sistema, koji osjećaju količinu istezanja mišića i šalju taj signal u mozak. Mozak odgovara slanjem poruke nazad da preokrene istezanje kontrakcijama ili skraćivanjem.
Sekula Dugandžić
Vanjski linkovi
http://www.sekula.net
Nasljedna spazamska paraliza
Uzrok
Sve u svemu, definirajuće obilježje spazama je da povećana otpornost na pasivno istezanje zavisi od brzine. Lance (1980) to opisuje na ovaj način: "...motorni poremećaj, karakteriziran povećanjem toničnih refleksa istezanja (mišićnog tonusa) ovisno o brzini s pretjeranim trzajima tetiva, što je rezultat hiperekscitabilnosti refleksa istezanja kao jedne komponente sindroma gornjeg motornog neurona (UMN)".
Sekula Dugandžić
Vanjski linkovi
https://www.jergovic.com/ajfelov-most/sekula-dugandzic-1935-2021-covjek-koji-je-poznao-zivot/
Nasljedna spazamska paraliza
Uzrok
Zgrčenost javlja se u stanjima u kojima su mozak i/ili kičmena moždina oštećeni ili se ne razvijaju normalno; tu spadaju cerebralna paraliza, multipla skleroza, povreda kičmene moždine i stečena povreda mozga uključujući moždani udar. Oštećenje centralnog nervnog sistema (CNS), kao posljedica moždanog udara ili ozljede kičmene moždine, mijenja neto inhibiciju perifernog živca u zahvaćenoj regiji. Ova promjena inputa u tjelesne strukture ima tendenciju da favorizuje ekscitaciju i stoga povećava ekscitabilnost nerva. Oštećenje CNS-a također uzrokuje mirovanje živaca ćelijske membrane u više [depolariziranijem] stanju. Kombinacija smanjene inhibicije i povećanog depolarizovanog stanja ćelijskih membrana, smanjuje prag akcijskog potencijala za provođenje nervnog signala, a samim tim povećava aktivnost struktura koje inerviraju zahvaćeni nervi (spazme). Mišići koji su zahvaćeni na ovaj način imaju mnoge druge potencijalne karakteristike izmijenjenih performansi pored zgrčenosti, uključujući mišićnu „slabost“; smanjenu kontrola pokreta; klonus (serija nevoljnih brzih kontrakcija mišića često simptomska prenaprezanja mišića i/ili zamora mišića); pretjerani duboki tetivni refleksi i smanjena izdržljivost.
Spazam i klonus
Klonus (tj. nevoljne, ritmičke, mišićne kontrakcije i opuštanja) ima tendenciju da koegzistira sa zgrčenošću u mnogim slučajevima moždanog udara i povreda kičmene moždine vjerovatno zbog njihovog zajedničkog fiziološkog porijekla. Neki smatraju klonus jednostavno proširenim ishodom spazama. Iako je usko povezan, klonus se ne viđa kod svih pacijenata sa spastičnošću. Obično ga nema sa zgrčenošću kod pacijenata sa značajno povišenim mišićnim tonusom, jer su mišići stalno aktivni i stoga ne učestvuju u karakterističnom ciklusu uključivanja/isključivanja klonusa. Rezultati klonusa zbog povećanja ekscitacija motornih neurona (smanjen prag akcijskog potencijala) i uobičajena je u mišićima s dugim kašnjenjima u provodljivosti, kao što su dugi refleksni traktovi koji se nalaze u distalnoj grupi mišića. Klonus se obično vidi u skočnom zglobu, ali može postojati i u drugim distalnim strukturama, kao što su koljeno ili kičma.
Dijagnoza
Kliničke osnove dvaju najčešćih spazamskih stanja, spazamske cerebralne paralize i multiple skleroze, mogu se opisati na sljedeći način: kod spazamske diplegije, lezija gornjeg motornog neurona često nastaje kao posljedica novorođenačne afiksije, dok u stanjima kao što je multipla skleroza, neki smatraju da je spazam posljedica autoimunskog uništenja mijelinske ovojnice oko nervnih završetaka — što zauzvrat mogu imitirati nedostaci gama amino buterne kiseline u oštećenim nervima spazamske cerebralne paralize djece, što dovodi do otprilike iste "prezentacije" zgrčenosti, ali koja se klinički bitno razlikuje od ove potonje.
Zgrčenost se procjenjuje osjećanjem otpora mišića na pasivno produžavanje u njegovom najopuštenijem stanju. Zgrčeni mišić je  odmah uočljiv, često prilično snažan, povećan otpor pasivnom istezanju kada se kreće brzinom i/ili dok pokušava da se istegne, u poređenju sa nezgrčenim mišićima u tijelu iste osobe (ako postoje). Kako postoje mnoge karakteristike sindroma gornjeg motornog neurona, vjerovatno će postojati brojne druge promjene u zahvaćenoj muskulaturi i okolnim kostima, kao što su progresivna neusklađena struktura kostiju oko zgrčenih mišića (što dovodi do primjera za makazasti hod i hod na vrhovima prstiju zbog deformacije fleksije skočnog zgloba ili gležnja kod spazamske cerebralne paralize sa makazastim hodom, uzrokovanim spamima mišića aduktora kuka. Hod na prstima uzrokovan je spazmom mišićnog kompleksa gastrocnemius–soleus ili muskulature lista.
Liječenje
Liječenje bi trebalo biti zasnovano na procjeni relevantnih zdravstvenih radnika. Za zgrčene mišiće s blagim do umjerenim oštećenjem, vježbanje bi trebao biti glavni oslonac u liječenju, a vjerovatno je potrebno da ga prepiše fizijatar (liječnik specijaliziran za rehabilitacijsku medicinu), radni terapeut, fizioterapeut, akreditirani fiziolog za vježbanje (AEP) ili drugi zdravstveni stručnjak vješt u neurološkoj rehabilitaciji.
Mišići s teškom zgrčenošću vjerovatno će biti ograničeniji u svojoj sposobnosti vježbanja i možda će im trebati pomoć da to urade. Kod spastične cerebralne paralize djece glavni modalitet liječenja je konzervativan, u obliku injekcija botulinum-toksina i različitih modaliteta fizioterapije, kao što su serijski gips, dugotrajno istezanje i medicinski farmakološki tretman. Može se slijediti opća smjernica za liječenje koja uključuje:
Medicinske intervencije mogu uključivati lijekove kao što su baklofen, diazepam, dantrolen ili klonazepam. Mogu se koristiti injekcije fenola ili botulinum toksina injekcije u trbušne mišiće, kako bi se pokušali prigušiti signali između živaca i mišića. Učinkovitost lijekova varira od pojedinca do pojedinca i ovisi o lokaciji lezije gornjeg motornog neurona (u mozgu ili kičmenoj moždini). Lijekovi se obično koriste za spastične poremećaje kretanja, ali istraživanja nisu pokazala funkcionalnu korist nekih lijekova.
Prognoza
Prognoza za one sa zgrčenim mišićima zavisi od više faktora, uključujući ozbiljnost spazma i povezanog poremećaja kretanja, pristup specijalizovanom i intenzivnom tretmanu i sposobnost oboljele osobe da održi plan liječenja (posebno program vežbanja). Većina ljudi sa značajnom lezijom UMN imat će trajno oštećenje, ali većina njih će moći napredovati. Najvažniji faktor koji ukazuje na sposobnost napredovanja je poboljšanje, ali poboljšanje kod mnogih spazamskih poremećaja kretanja možda neće biti vidljivo sve dok oboljela osoba ne dobije pomoć od specijalizovanog tima ili zdravstvenog radnika.
12. novembar
12. novembar / studeni (12. 11) jest 316. dan godine po gregorijanskom kalendaru (317. u prestupnoj godini). Do kraja godine ima još 49 dana.
Materija
Materija je sva i svaka objektivna realnost koja postoji nezavisno od ljudske svijesti i koja se na razne načine odražava u njoj. Materija se u strukturnom pogledu predstavlja u dva osnovna oblika: kao određena masa, tj. skup čestica, i kao elektromagnetska energija, tj. valovi.